Chris de Beer - Hy het opgevaar!
Wat beteken Jesus se hemelvaart vir ons elkeen? Kom luister hoe hierdie radikale waarheid jou lewe kan verander.
Chris de Beer - Ek het nie tyd nie!
Hoeveel tyd het jy? Jy kan baie dinge verloor en weer terug kry, maar verlore tyd is weg vir ewig. Donald S. Witney skryf tereg: "the heart of a disciplined spiritual life is the disciplined use of time." Kom luister Sondagaand hoe die Evangelie ons hele perspektief op tyd radikaal verander.
Piet Venter - Kinders is vir God baie belangrik en Hy gebruik hulle om grootmense te leer.
Christus keer die sosiale orde van sy tyd om sodat volwassenes kan verstaan dat kinders vir God baie belangrik is en dat God kinders in sy koninkryk gebruik. So het God immers van die begin af kinders in sy verbond ingesluit en die opdrag gegee dat hulle gedoop moet word. Die manier waarop Christus met die kindertjies omgaan leer ouers en die gemeente hoe ons ons kinders moet koester. So bring Christus volwassenes tot die besef dat as ons nie soos kinders glo nie, ons nie deel van sy koninkryk kan wees nie. Elkeen van ons moet weer besef wat dit beteken om in die geloof 'n pap babatjie in die arms van ons Hemelse Vader te wees. Die Here leer ons vanmore deur Adia om weer nuut na ons eie verhouding met God te kyk en dit in Christus kinderlik opreg te beleef.
Jacques Tredoux - Sonde en namaal
Vir die afgelope paar weke is ons besig om ons verstaan van die sonde te verbreed. Dit word al duideliker dat sonde baie meer is as om net 'n klomp reëls te oortree. In 'n gebroke wêreld is almal van ons vasgevang in sonde. Maar wat beteken dit dan vir Nagmaal? As ek dan 'n sondige mens is, mag ek ooit Nagmaal gebruik? Vanaand sien ons wat die Nagmaal vir my as sondige mens beteken...
Fanie van der Schyff - Elisa en jy
Die Heilige Gees getuig dat Elia 'n mens was net soos ons. Al was hy vir ons 'n voorbeeld van 'n bidder, het hy ook maar geswig en gestruikel. Elisa is ook 'n mens net soos ons. Hy is vir ons 'n voorbeeld van iemand wat sy roeping ernstig opneem. Beide wys egter ten diepste heen na ons Here Jesus as ons enigste voorbeeld wie ons moet navolg.
Jacques Tredoux - Sonde: Misplaaste vertroue
Ons is besig om te kyk na die vraag - Wat is fout met ons? Die Bybel leer vir ons dat die diepste antwoord die sonde in ons harte is. Maar sonde is baie meer as net stoute dinge doen of reëls oortree. Vandag sien ons dat sonde ook misplaaste vertroue is...
Fanie van der Schyff - Elia en jy
Die Heilige Gees getuig van die magtige profeet Elia, dat hy eenvoudig maar 'n mens was net soos ek en jy. Wat beteken dit vir jou vir vandag?
Jacques Tredoux - Die selfbedrog van die sonde
Selfbedrog. Die HAT definieer dit soos volg - "Misleiding van jouself; aanvaarding van iets wat jy weet wat nie waar is nie." In hierdie gedeelte sien ons hoe die sonde in Saul se hart maak dat hy homself mislei en 'n klomp goed sê wat hy weet nie waar is nie. Op baie slim maniere probeer hy homself en ander oortuig van iets wat nie waar is nie. Sonde dryf hom tot selfbedrog. En hoe waar is dit nie van my en jou ook nie...